1.pielikums

Nolikumam “Maģistrālā ūdensvada un sadzīves kanalizācijas spiedvada

 būvniecības ieceres dokumentācijas izstrādāšana”

(ID Nr. ĶN2024/3)

**Tehniskā specifikācija**

Lai sasniegtu iepirkums mērķi – izstrādātu būvniecības ieceres dokumentāciju maģistrālā ūdens vada un maģistrālā sadzīves kanalizācijas spiedvada izbūvei Ķekavas pilsētā pa vietējās nozīmes valsts ceļa V6 Ķekava – Gaņģi nodalījuma joslu (turpmāk - ceļš V6), jāveic šādi pasākumi:

1. **Vispārīgie jautājumi**
	1. Būvniecības ieceres dokumentu izstrāde sadalīta trīs posmos – projektēšanas tvēruma precizēšana (līdz 2 [diviem] mēnešiem), projektēšanas posms (ne vēlāk kā 9 [deviņi] mēneši pēc līguma parakstīšanas), trešais posms – projekta apstiprināšana un nodošana Pasūtītājam (pēc iesniegšanas BIS, izpildes termiņš nav paredzēts).
	2. Objekts iecerēts uz zemes vienības (kadastra numurs 80700081356) starp kanalizācijas sūkņu staciju Gaismas ielā 20 (kadastra numurs 80700082642) un plānoto Vecgaņģu ielu Ķekavā ar kopējo garumu, pirms projekta tvēruma noteikšanas – 2000 (divi tūkstoši) metri. Zemes vienība ir piekritīga valstij Satiksmes ministrijas personā. Uzsākts tā atsavināšanas process par labu Ķekavas novada pašvaldībai.
	3. Izpildītājam jāiesniedz projekta tvēruma ziņojums ne vēlāk kā 2 (divus) mēnešus pēc līguma noslēguma, kā arī jāiesniedz ne mazāk kā 2 (divus) progresa ziņojumus projekta izstrādes gaitā.
	4. Projektēšanas sanāksmes tiek organizētas ne retāk kā reizi mēnesī.
	5. Nekustamo īpašumu un kadastra vienību, kas minētas 2.9.punktā, saraksts projekta izstrādes gaitā var mainīties – papildināts vai kāda vienība izslēgta.
2. **Projektēšanas tvēruma precizēšana un saskaņošana**
	1. Jāsagatavo maģistrālā ūdensvada un sadzīves kanalizācijas spiedvada novietojuma varianti ceļa V6 nodalījuma joslā, piedāvājot optimālāko novietojuma shēmu un alternatīvos risinājumus, ja paredzami riski projekta saskaņošanas vai izbūves procesā.
	2. Jāiesniedz prognozējamās trases izbūves izmantošanas metodes – posmi ar vaļēja tranšeju un posmi, kur izmantos caurduršanas metodi.
	3. Jāpiedāvā prognozējamās sadzīves kanalizācijas sūkņu staciju novietojuma un to pieslēguma vietas pie maģistrālā vada, ņemot vērā reljefu, apkalpošanas iespējas, elektrības pieslēguma iespējas, sasaisti ar esošajiem un prognozējamajiem detālplānojumiem, ielu tīklojumu.
	4. Sagatavot ūdensvada optimālo pieslēgumu vietu novietojumu pie detālplānojuma teritorijām, kā arī paredzēt noslēgarmatūru pie galvenajām šķērsielām. Iekļaut pieslēguma vietas privātmājām, kas robežojas ar V6 ceļu, ja tās īpašnieks ir izteicis rakstisku vēlmi
	5. Precizēt pieslēgumu novietojum Vecgaņģu ielas rajonā, paredzot iespēju pieslēgties zemes vienības ar kadastra numuru 80700083964, iekšējo tīklu īpašniekiem.
	6. Jāveic topogrāfiskā uzmērīšana.
	7. Jāiesniedz institūciju saraksts, no kurām jau saņemtas vai tiek plānotas saņemt tehniskos noteikumus.
	8. Nekustamie, kas jāvērtē tvēruma sagatavošanā un projektēšanas procesā:
		1. detālplānojumi – “Mežgravas”, “Adamsi”, “Ineši”, “Ineši-1”, “Ineši-2”, “Pildbārži”, “Mašēni”, “Ivetas”, “Vecgaņģi 1”, “Vecgaņģi-3”, “Aungaņģi”;
		2. nekustamie īpašumi - “Silaines” (80700082381), “Ugāles” (80700082811), “Modes” (80700082807), “Sildukuri” (80700080468004), “Ārijas” (80700082381), “Kereļi” (80700081694), ‘’Žubītes” (80700081693), “Braslas” (80700080413004), īpašums “Jokeri” (80700081959), 80700080411, īpašums “Saules muiža” (80700082887), īpašums “Mašēni” (80700080997), īpašums “Murdi” (80700081000), “Jaunbaueri” (80700081837), “Kokvardes” (80700081776), “Birzmaļi” (80700081855), “Baueri”, (80700080976) “Vecgaņģi” (80700083320), “Jaunfreijas” (80700083517), “Kurkumi” (80700082335), “Jaungaņģi” (80700082335);
		3. zemes vienības ar kadastra numuru – 80700082642, 80700082642, 80700080468, 80700080036, 80700081816, .80700080411, 80700081693, 80700083075, 80700082428.
	9. Piedāvāt plānojamo sadzīves kanalizācijas sūkņu staciju atrašanās vietas un skaitu (prognozējamais skaits – 4).
	10. Saskaņot ar Pasūtītāju projektēšanas uzdevuma tvērumu.
3. Lai **realizēto saskaņoto projektēšanas darba uzdevumu**, Izpildītājs veic šādus pasākumus:
	1. izstrādā būvprojektu atbilstoši Būvniecības likumam, Aizsargjoslu likumam Ūdenssaimniecības pakalpojumu likumam, Ministru kabineta 19.08.2014. noteikumiem Nr.500 „Vispārīgie būvnoteikumi”, Ministru kabineta 09.05.2017. noteikumiem Nr.253 „Atsevišķu inženierbūvju būvnoteikumi”, LBN 222-15 „Ūdensapgādes būves”, LBN 008-14 „Inženiertīklu izvietojums”, un citiem spēkā esošiem normatīviem aktiem, standartiem un tehniskajiem noteikumiem, kas jāievēro projekta izstrādes gaitā;
	2. pieprasa un saņem tehniskos noteikumus no visām institūcijām, kā arī veic to atjaunošanu, ja līguma darbības laikā beidzas to termiņš;
	3. ja līguma darbības laikā nepieciešamas jebkādas papildus projektēšanas atļaujas, licences, saskaņojumi vai tml., kas izriet no kādas darbu daļas būvprojektā, Izpildītājam ir jāsaņem attiecīgā atļauja no atbildīgās iestādes;
	4. veic ģeodēzisko izpēti;
	5. Projektējot ūdens vadu un sadzīves kanalizācijas spiedvadu, tā diametra aprēķinā ņemt vērā apbūves dinamiku un teritorijas attīstības plānus 15-20 gadu perspektīvā.
	6. Cauruļvadu materiāla izvēlē priekšroku dot materiāliem ar ilglaicīgu dzīves periodu;
	7. Izpildītājs ir atbildīgs par tehnisko apsekošanas veikšanu, kas varētu būt nepieciešama būvprojekta izstrādei.
4. **Būvniecības prognozējamās izmaksas un laika grafika sagatavošana**
	1. Izvērsto būvizmaksu tāmi sagatavo atbilstoši Latvijas būvnormatīvam LBN 501-17 „Būvizmaksu noteikšanas kārtība” darbu un būvizstrādājumu apjomu sarakstam tīkliem un sūkņu stacijām u.c.nosacījumiem.
	2. Izpildītājs iesniedz prognozējamo būvniecības laika grafiku galvenajai līnijai ar sūkņu stacijām bez pašteces tīkli atzariem gala lietotāju iekšējos tīklos.
5. **Jāiesniedz šāds dokumentu kopums**
	1. Teksta materiāli elektroniskā formā jāsagatavo izmantojot MS Word (doc vai docx formāts) un Excel formātā, kā jāiesniedz papīra formātā;
	2. Grafiskie materiāli jāizstrādā un jāiesniedz elektroniski dwg (AutoCad) un pdf formātā kā arī izdrukāts uz papīra lapām;
	3. Dokumentācija BIS iesniedzama elektroniski, atbilstoši to prasībām.